
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Υπερωριακή Απασχόληση Α’ εξαμήνου προσωπικού 
του Υπουργείου Ανάπτυξης (Υπηρεσίες πρώην 

Υπουργείου Τουρισμού). 1 

Καθιέρωση με αμοιβή εργασίας κατά τις απογευματι¬ 
νές ώρες υπαλλήλων του Ταμείου Συντάξεων Εφημ/ 
λων και Υπαλλήλων Πρακτορείων θεσ/κης, κατά το 

Α’εξάμηνο 1998. 2 

Έγκριση ωρών υπερωριακής απασχόλησης. 3 

Έγκριση υπερωριακής, Κυριακών και εξαιρεσίμων ημε¬ 
ρών εργασίας στο προσωπικό του Λαογραφικού και 
Εθνολογικού Μουσείου Μακεδονίας - Θράκης 

(ΛΕΜΜ-Θ). 4 

Γενικοί όροι έκδοσης των Αποταμιευτικών Ομολό¬ 
γων. 5 

Αύξηση ανωτάτου ορίου έκδοσης εγγυητικών επιστο¬ 
λών από την Τράπεζα Κεντρικής Ελλάδος. 6 

Ανακαθορισμός του κατωτάτου ορίου σύνταξης του 
Ταμείου Αρωγής Υπαλλήλων Αστυνομίας Πόλεων. . 7 


Αναπροσαρμογή των παρεχομένων συντάξεων του Τα¬ 
μείου Αρωγής και Υγείας Οικονομικών Υπαλλήλων 
στους εξελθόντες μέχρι 31.12.1996 συνταξιούχους 
του, σύμφωνα με τις διατάξεις του Ν. 2470/ 

1997. 6 

α) Αναπροσαρμογή από 1.1.1998 των μηνιαίων βοηθη¬ 
μάτων των βοηθηματούχων του Τ.Α.Δ.Κ.Υ. των 
εξελθόντων της υπηρεσίας μέχρι 31.12.1996, σύμ¬ 
φωνα με τις διατάξεις του Ν. 2592/1996. β) Αύξηση 


των μηνιαίων βοηθημάτων του Ταμείου. 9 

Αύξηση συντάξεων του Ταμείου Επικουρικής Ασφάλι¬ 
σης Προσωπικού Εταιρείας Ύδρευσης - Αποχέτευ¬ 
σης Πρωτεύουσας.10 

Διορθώσεις Σφαλμάτων 

Διόρθωση σφάλματος στη 2028856/2873/0022/ 


9.6.1998 κοινή απόφαση των Υπουργών Οικονομι¬ 
κών και Εμπορικής Ναυτιλίας.11 

6 Αυγούστου 1998 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ- 2041243/4221/0022 <1) 

Υπερωριακή Απασχόληση Α’ εξαμήνου προσωπικού του 

Υπουργείου Ανάπτυξης (Υπηρεσίες πρώην Υπουρ¬ 
γείου Τουρισμού). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν. 2592/18.3.98 
«Αναπροσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» (ΦΕΚ 57/Α/18.3.98). 

2. Το Π.Δ. 27/1.2.96 «Περί συγχώνευσης των Υπουρ¬ 
γείων Τουρισμού, Βιομηχανίας Ενέργειας και Τεχνολογίας 
και Εμπορίου στο Υπουργείο Ανάπτυξης» (ΦΕΚ 19/Α/ 
1.2.96). 

3. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 244/Α/25.9.96). 

4. Την με αριθ. 2022941/2297/0022/7.4.1998 από¬ 
φαση Υπουργού Οικονομικών «Κοινοποίηση των διατά¬ 
ξεων ιου άρθρου 15 του Ν. 2592/1998 για*υπερωριακή 
εργασία». 

5. Την με αριθ. 2026439/3480/0022/30.5.97 Κοινή 
Υπουργική Απόφαση «Επέκταση των διατάξεων του Ν. 
2470/1997 στο προσωπικό με σχέση εργασίας ιδιωτικού 
δικαίου που απασχολείται στο Δημόσιο, τα Ν.Π.Δ.Δ. και 
Ο.Τ.Α.». 

6. Τη με αριθμό 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «περί ανάθεσης αρμοδιοτήτων στους Υφυπουργούς 
Οικονομικών» (ΦΕΚ 922/Β/4.10.96). 

7. Το γεγονός ότι το προσωπικό που υπηρετεί στις Υπη¬ 
ρεσίες του πρώην Υπουργείου Τουρισμού δεν επαρκεί 
(ανέρχεται στον ελάχιστο αριθμό των δέκα ατόμων) δεν εί¬ 
ναι δυνατόν να καλύψει εντός του κανονικού του ωραρίου 
τις υπηρεσιακές ανάγκες. 

8. Το γεγονός ότι η δαπάνη η οποία ανέρχεται στο ποσό 
του ενός εκατομμυρίου, τετρακοσίων πενήντα χιλιάδων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


(1.450.000) δρχ. θα βαρύνει τις εγγεγραμμένες πιστώσεις 
του τακτικού προϋπολογισμού του Υπουργείου Ανάπτυ¬ 
ξης (τομέας πρώην Τουρισμού) ΚΑΕ0511 -0512, οικονο¬ 
μικού έτους 1998, αποφασίζουμε: 

Εγκρίνουμε την υπερωριακή απασχόληση, για το Α' εξά¬ 
μηνο του έτους 1998, για 2 (δύο) μόνιμους υπαλλήλους 
του Υπουργείου Ανάπτυξης (υπηρεσίες πρώην Υπουρ¬ 
γείου Τουρισμού) 240 ημερησίων ωρών. 

Η απόφαση ισχύει από 1.1.98. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟ ΥΛΑΚΗΣ ΒΑΣΩ ΠΑΠΑΝΔΡΕΟΥ 

-♦- 

Αριθ. 2044020/4645/0022 (2) 

Καθιέρωση με αμοιβή εργασίας κατά τις απογευματινές 

ώρες υπαλλήλων του Ταμείου Συντάξεων Εφημ/λων 

και Υπαλλήλων Πρακτορείων θεσ/κης, κατά το Α’ εξά¬ 
μηνο 1998. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ 40/Α/21.3.97) 
«Αναμόρφωση μισθολογίου προσωπικού της Δημ. Διοίκη¬ 
σης και άλλες διατάξεις», όπως τροποποιήθηκε με το άρ¬ 
θρο 15 του Ν. 2592/98 (ΦΕΚ 57/Α/18.3.98) και το άρθρο 
10 του Ν. 2606/98. 

2. Την αριθμ. 2022941/2297/0022/7.4.98 εγκύκλιο 
του Γ.Λ.Κ. με θέμα «Κοινοποίηση των διατάξεων του άρ¬ 
θρου 15 του Ν. 2592/98 για υπερωριακή εργασία». 

3. Την ανάγκη υπερωριακής απασχόλησης της μοναδι¬ 
κής υπαλλήλου του Ταμείου. 

4. Το γεγονός ότι η δαπάνη που προκαλείται με την από¬ 
φαση αυτή ανέρχεται για το Α' εξάμηνο στο ποσό των δια- 
κοσίων πενήντα χιλιάδων εξακοσίων (250.600) δρχ. και θα 
βαρύνει την εγγεγραμμένη πίστωση στον προϋπολογισμό 
του Ταμείου, έτους 1998. 

5. Την αριθμ. 1107147/1239/0006Α/4.10.96 από¬ 
φαση ανάθεσης αρμοδιοτήτων στους Υφυπουργούς Οικο¬ 
νομικών. 

6. Την 80078/4.10.96 (ΦΕΚ 924/Β78.10.96) από¬ 
φαση μεταβίβασης αρμοδιοτήτων στους Υφυπουργούς 
Εργασίας & Κοιν. Ασφαλίσεων, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας κατά τις απογευματινές ώρες, για την υπάλληλο ΠΕ 
κατηγορίας του Ταμείου Συντάξεων Εφημ/λων και Υπαλ¬ 
λήλων Πρακτορείων θεσ/κης, μέχρι 100 ώρες και για χρο¬ 
νικό διάστημα από 1.1.98 μέχρι 30.6.98. Η πραγματοποί¬ 
ηση των ανωτέρω ωρών διαπιστώνεται από τη Διοίκηση 
του Ταμείου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1998 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ Ν. ΦΑΡΜΑΚΗΣ 

- + - 

Αριθ. 2047543/4987/0022 (3) 

Έγκριση ωρών υπερωριακής απασχόλησης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2470/97 άρθρο 18, όπωςαντικα- 
ταστάθηκε από το άρθρο 15 του Ν. 2592/98. 

2. Το γεγονός ότι από την απόφαση αυτή θα προκληθεί 
δαπάνη ύψους 15.000.000 δρχ. περίπου, η οποία θα κα¬ 
λυφθεί από τις πιστώσεις του Προϋπολογισμού τρέχοντος 
οικονομικού έτους και ειδικότερα από το Φ. 110 και τον 
ΚΑΕ 0511. 

3. Την ανάγκη υπερωριακής απασχόλησης των υπαλλή¬ 
λων που υπηρετούν στις παραπάνω Διευθύνσεις, λόγω αυ¬ 
ξημένων υπηρεσιακών αναγκών. 

4. Την 1107147/1239/0006Α/4.10.96 (ΦΕΚ 92.. τ.Β’) 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

Εγκρίνουμε την υπερωριακή απασχόληση υπαλλήλων 
που υπηρετούν στις παρακάτω Διευθύνσεις: 

Εγκρίνουμε την υπερωριακή απασχόληση υπαλλήλων 
που υπηρετούν στις παρακάτω Διευθύνσεις: 

1. Δ/νση Προσωπικού Σαράντα δύο (42) υπάλληλοι 

2. Δ/νση Προσωπικού Ν.Π. Σαράντα ένα (41) υπάλληλοι 

3. Δ/νση Οικονομικού Τριάντα τέσσερις (34) υπάλληλοι 

4. Δ/νση Ανάπτυξης Νοσοκ. Μον. & Αιμοδοσίας Είκοσι 
οκτώ (28) υπάλληλοι 

5. Δ/νση Οργάνωσης & Απλουστ. Διαδικασιών Πέντε (5) 
υπάλληλοι 

οι οποίοι θα απασχοληθούν μέχρι ογδόντα τρεις (83) 
ώρες συνολικά ο καθένας, το χρονικό διάστημα από 
1.1.98 έως 30.6.98 λόγω αυξημένων υπηρεσιακών ανα¬ 
γκών όπως: 

Προκηρύξεις Περιφερειών, Προκηρύξεις Γιατρών Δη¬ 
μόσιας Υγείας ΕΣΥ, Σύνταξη Προτάσεων για την κατάρ¬ 
τιση Προϋπολογισμού έτους 1999, Συγκρότηση Συμβου¬ 
λίων Κρίσης Επιλογής Ιατρικού και Οδοντιατρικού Προσω¬ 
πικού Νοσηλευτικών Ιδρυμάτων ανά Ιατρική Ειδικότητα 
και ανά Νοσοκομείο, Συγκρότηση Διοικητικών Συμβου¬ 
λίων Νοσοκομείων. 

Επανεξέταση Πεντακοσίων (500) Προσωπικών Μη¬ 
τρώων Βρεφονηπιοκόμων και έκδοση αντίστοιχου αριθ¬ 
μού αποφάσεων αναγνώρισης Προϋπηρεσιών σε Ν.Π.Ι.Δ., 
Διορισμοί 132 Βρεφονηπιοκόμων - Τοποθετήσεις και με¬ 
ταθέσεις αρχαιοτέρων. 

Εφαρμογή διπλογραφικού συστήματος στα Νοσοκο¬ 
μεία, Προετοιμασία για τη δημιουργία νέου Τμήματος στη 

Δ/νση Οικονομικού, ώστε να αρχίσει ο έλεγχος και η επε¬ 
ξεργασία των προϋπολογισμών των Νοσοκομείων, προε¬ 
τοιμασία και ολοκλήρωση διαδικασιών για την εφαρμογή 
του νέου συστήματος πληρωμής αποδοχών μέσω Τραπε¬ 
ζών, Οργάνωση Πληροφοριακού Συστήματος Εισαγωγή 
στοιχείων, κατάρτιση προγραμμάτων προμηθειών ΝΠΔΔ 
και Υπηρεσιών Υπουργείου, Απολογισμός και καταχώ- 
ρηση πληρωμών έτους 1997 του Π.Δ.Ε., Προετοιμασία 
στοιχείων και καταγραφή στις αντίστοιχες Σ.Α.Ε. και 
Σ.Α.Μ., Έλεγχος και καταγραφή των προτεινομένων έρ¬ 
γων και οριστικοποίηση των προτάσεων για την κατάρτιση 
του προγράμματος έτους 1998. 

Έκδοση Υπουργικών αποφάσεων σχετικά με την ανα¬ 
μόρφωση Οργανισμών Νοσοκομείων, Εσωτερικών Κανο¬ 
νισμών, Προμήθεια αεροπορικών μέσων μετά την εφαρ¬ 
μογή του Ν. 2519/97. 

Κατάρτιση του Σχεδίου Π Δ/τος περί Οργανισμού του 
Υπουργείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Κ. ΓΕΙΤΟΝΑΣ 

-♦- 

Αριθ. 2042186/4423/0022 (4) 

Έγκριση υπερωριακής, Κυριακών και εξαιρέσιμων ημερών 

εργασίας στο προσωπικό του Λαογραφικού και Εθνο¬ 
λογικού Μουσείου Μακεδονίας - Θράκης (ΛΕΜΜ-Θ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α) Του άρθρου 15 του Ν. 2592/1998 «Αναπροσαρμογή 
συντάξεων πολιτικών συνταξιούχων του Δημοσίου, ρύθ¬ 
μιση συνταξιοδοτικών θεμάτων και άλλες διατάξεις» (ΦΕΚ 
57/Α). 

β) Του Ν.Δ. 406/1970 (ΦΕΚ 9Α) για την ίδρυση Λαογρα- 
φικού και Εθνολογικού Μουσείου Μακεδονίας. 

γ) Των Π. Δ/των 358/1986 «Καθορισμός αρμοδιοτ ~ ν 
Υπουργείου Βόρειας Ελλάδας» και 92/1997 «Οργανισμός 
Υπουργείου Βόρειας Ελλάδας». 

δ) Του Π.Δ. 346/1993 (ΦΕΚ 146/Α) για την μετονομα- 
σία του Λαογραφικού και Εθνολογικού Μουσείου Μακε¬ 
δονίας σε Λαογραφικό και Εθνολογικό Μουσείο Μακεδο¬ 
νίας - Θράκης (ΛΕΜΜ - θ). 

2. Την αριθμ. Υ 704/19.8.1998 απόφαση του Πρωθυ¬ 
πουργού «Μετονομασία του Υπουργείου Βόρειας Ελλά¬ 
δας σε Υπουργείο Μακεδονίας-θράκης». 

3. Την αριθμ. 1107147/1239/0006Α]4.10.96 από¬ 
φαση του Πρωθυπουργού και του Υπουργού Οικονομικών 
(Ανάθεση αρμοδιοτήτων). 

4. Την αριθμ. 557/14.5.1998 απόφαση του Διοικητικού 
Συμβουλίου του ΛΕΜΜ-Θ με την οποία αποφασίστηκε η 


καθιέρωση υπερωριακής και εξαιρέσιμων ημερών εργα¬ 
σίας στο τακτικό προσωπικό του Μουσείου για το Α’ εξά¬ 
μηνο του έτους 1998. 

5. Το αριθμ. 356/11.6.1998 έγγραφο του ΛΕΜΜ-Θ, 
αποφασίζουμε: 

Εγκρίνουμε την υπερωριακή απασχόληση 16 υπαλλή¬ 
λων του Λαογραφικού και Εθνολογικού Μουσείου Μακε¬ 
δονίας - Θράκης για το Α’ εξάμηνο του έτους 1998 ως 
εξής: 

α. Υπερωριακή εργασία 750 ώρες συνολικά. 

β. Εργασία Κυριακών και εξαιρέσιμων ημερών 250 ώρες 
συνολικά. 

Η σχετική δαπάνη δεν μπορεί να υπερβεί τις πιστώσεις 
που έχουν αναγραφεί στον προϋπολογισμό του ΛΕΜΜ-Θ 
που για το Α' εξάμηνο προσδιορίστηκε στο ποσό 
1.200.000 δρχ. 

Η απόφαση ισχύει από 1.1.1998 μέχρι 30.6.1998. 

Η παρούσα απόφαση, να δημοσιευθεί στην Εφημερίδα 
της Κυβερνήσεως. 

Αθήνα, 16 Ιουλίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΜΑΚΕΔΟΝΙΑΣ - ΘΡΑΚΗΣ 

Ν. ΧΡΙΣΤΟΔΟΥΛΑΚΗΣ ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 2049964/5204/0023 (5) 

Γενικοί όροι έκδοσης των Αποταμιευτικών Ομολόγων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημοσίου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Τις διατάξεις του Ν. 2187/94 άρθρο 1 «Ρύθμιση θε¬ 
μάτων δημοσίου χρέους». 

3. Τις διατάξεις των άρθρων 5 έως και 12 του Ν. 2198/ 
1994 *ΦΕΚ 43/Α722.3.1994). 

4. Τις διατάξεις του άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες σχετικές δια¬ 
τάξεις» (ΦΕΚ 17/Α718.2.1997), όπως τροποποιήθηκε με 
το άρθρο 9 του Ν. 2579/98. 

5. Τις διατάξεις του άρθρου 15 του Ν. 2628/98 (ΦΕΚ 
151/6.7.98). 

6. Την αριθ. 2021180/2981/0023/31.3.97 απόφαση 
του Υπουργού Οικονομικών «Περί των δαπανών σύναψης, 
έκδοσης και εξυπηρέτησης κλπ. των δανείων του Δημο¬ 
σίου» (ΦΕΚ 286/Β710.4.1997). 

7. Την αριθ. 1107147/1239/0006Α/4.10.1996 κοινή 
απόφαση του Πρωθυπουργού και του Υποργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 
922/Β77.10.1996). 

8. Τον Κανονισμό Λειτουργίας του Συστήματος Παρα¬ 
κολούθησης Συναλλαγών επί τίτλων με Λογιστική Μορφή 
της Τράπεζας της Ελλάδος, αποφασίζουμε: 

Ορίζουμε τους Γενικούς όρους έκδοσης των Αποτα- 
μιευτικών Ομολόγων (δ^νίης Οβτίϊίίοβίβδ) σε δραχμές που 
εκδίδονται από το Ελληνικό Δημόσιο, ως εξής: 

1. Τα ομόλογα είναι ανώνυμοι τίτλοι και εκδίδονται σε 
άϋλη μορφή. 

2. Η ονομαστική αξία των ομολόγων είναι 10.000 δραχ¬ 
μές ή και πολλαπλάσια αυτής. 

3: Τα ομόλογα διατίθενται στην ονομαστική τους αξία, 
μόνο με φυσικά πρόσωπα, με μόνιμη κατοικία στην Ελ¬ 
λάδα και με ανώτατο όριο διάθεσης ανά επενδυτή τα 
15.000.000 δραχμές για κάθε έκδοση. 

4. Η διάρκεια των ομολόγων αυτών θα είναι ίση ή μεγα¬ 
λύτερη των δύο (2) ετών. 

5. Το επιτόκιο των ομολόγων καθορίζεται με απόφαση 
του Υπουργού Οικονομικών. Τα ομόλογα αποφέρουν τόκο 
από την ημερομηνία έκδοσής τους και για όλη τη διάρκειά 
τους, ο οποίος υπολογίζεται με βάση μήνα 30 ημερών και 
έτος 360 ημερών σε περίπτωση σταθερού επιτοκίου και 
με πραγματικό αριθμό ημερών και έτος 365 ημερών σε 
περίπτωση κυμαινομένου επιτοκίου. 

6. Δεν υπολογίζονται και δεν αποδίδονται δεδουλευμέ¬ 
νοι τόκοι στην περίπτωση που τα ομόλογα ρευστοποιη- 
θούν σε διάστημα εξήντα ημερών από την ημερομηνία έκ¬ 
δοσής τους. Στην περίπτωση αυτή καταβάλλεται μόνο η 
ονομαστική τους αξία. 

7. Η εξόφληση των ομολόγων γίνεται στην ονομαστική 
τους αξία κατά τη λήξη τους. Στην περίπτωση που η ρευ¬ 
στοποίηση γίνεται πριν από τη λήξη τους, εξοφλούνται 
στην ονομαστική τους αξία πλέον των δεδουλευμένων τό¬ 
κων. 

8. Τα Αποταμιευτικά Ομόλογα δεν είναι διαπραγματεύ¬ 
σιμα στη δευτερογενή αγορά και συνεπώς δεν υπάρχει 
τιμή διαπραγμάτευσης. 

9. Η αξίωση των κομιστών για μεν το κεφάλαιο υπόκειται 
σε δεκαετή παραγραφή, που αρχίζει από την ημερομηνία 
λήξεως του τίτλου, για δε τους τόκους σε πενταετή παρα¬ 
γραφή που αρχίζει από την ημερομηνία πληρωμής του 
κάθε τοκομεριδίου. 

10. Η διάθεση και η εξόφληση των τίτλων και η πληρωμή 
των τοκομεριδίων γίνεται από την Τράπεζα της Ελλάδος, 
τις Τράπεζες και τα Πιστωτικά Ιδρύματα που έχουν εξου¬ 
σιοδοτηθεί από την Τράπεζα της Ελλάδος. 

11. Οι τόκοι των ομολόγων απαλλάσσονται παντός φό¬ 
ρου, τέλους ή άλλης επιβάρυνσης, με την προϋπόθεση ότι 
ο επενδυτής διακρατεί τόσο τα σώματα όσο και τα τοκο¬ 
μερίδια για όλη τη διάρκεια της ζωής τους, από την ημερο¬ 
μηνία διάθεσής τους από το Δημόσιο και αγοράς τους από 
τον επενδυτή, μέχρι τη λήξη τους. Οι τίτλοι απαλλάσσο¬ 
νται των τελών χαρτοσήμου. 

12. Σε περίπτωση ρευστοποίησης των ομολόγων πριν 
από τη λήξη τους, οι τόκοι τους υπόκεινται σε φορολό- 
γηση βάσει του συντελεστού που ισχύει κατά την έκδοση 
των τίτλων. Η παρακράτηση του φόρου για τα τοκομερίδια 
που έχουν ήδη εισπραχθεί γίνεται κατά την ρευστοποίηση 
του τίτλου. 

13. Για κάθε έκδοση Αποταμιευτικών Ομολόγων, το 
επιτόκιο, η διάρκεια, οι ημερομηνίες διάθεσής τους από 


το Δημόσιο και αγοράς τους από το αποταμιευτικό κοινό, 
τυχόν προμήθειες διάθεσης, καθώς και κάθε άλλη λεπτο¬ 
μέρεια, θα καθορίζονται με απόφαση του Υπουργού Οικο¬ 
νομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 1998 

ο ΥΦΥΠΟΥΡΓΟΣ! 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 2047121/6466/0025 (6) 

Αύξηση ανωτάτου ορίου έκδοσης εγγυητικών επιστολών 
από την Τράπεζα Κεντρικής Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου τρίτου 
του Νόμου 2441/96 (Α7256/96) «Κύρωση της από 8.8.96 
Σύμβασης μεταξύ του Ελληνικού Δημοσίου και της Κεντρι¬ 
κής Τράπεζας της Ελλάδος και άλλες διατάξεις». 

2. Το Π.Δ. 284/1998 «Οργανισμός του Υπουργείου Οι¬ 
κονομικών» (Α7128/88). 

3. Την αριθ. 2000019/13/0004/2.1.97 απόφαση του 
Υπουργού Οικονομικών «Μεταβίβαση αρμοδιοτήτων και 
της εξουσίας να υπογράφουν «Με εντολή Υπουργού» στο 
Γενικό Γραμματέα του Υπουργείου Οικονομικών, Γενικό 
Γραμματέα Οικονομικής Πολιτικής και Συστημάτων, στον 
Ειδικό Γραμματέα κ.λ.π.». 

4. Την απόφασή μας 2028691/4534/3.8.95 «Καθορι¬ 
σμός ανωτάτου ορίου έκδοσης εγγυητικών επιστολών από 
τις Τράπεζες που γίνονται δεκτές από το Δημόσιο και τα 
Ν.Π.Δ.Δ. σε διαγωνισμούς ή Συμβάσεις για εκτέλεση έρ¬ 
γων, προμήθειες κ.λ.π.». 

5. Το αριθ. 6151/14.7.98 έγγραφο της ανωτέρω Τρά¬ 
πεζας με το οποίο ζητά αύξηση του ανωτάτου ορίου έκδο¬ 
σης των εγγυητικών επιστολών της από 19.000.000.000 
που είχε καθορισθεί με την αριθ. 2055717/8817/0025/ 
12.9.94 απόφασή μας σε 40.000.000.000. 

6. Τη δραστηριότητα της Τράπεζας όπως εμφανίζεται 
σήμερα. 

7. Το γεγονός ότι από την απόφαση αυτή δεν προκαλει- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της Τράπεζας Κεντρικής Ελλάδος Α.Ε. στο 
ποσό των δρχ. σαράντα δισεκατομμυρίων 
(40.000.000.000) με τους όρους και τις προϋποθέσεις 
βάσει των οποίων παρέχονται από τις Τράπεζες που λει¬ 
τουργούν στην Ελλάδα εγγυήσεις στο Δημόσιο και τα Νο¬ 
μικά Πρόσωπα Δημοσίου Δικαίου για εκτέλεση έργων 
προμήθειες κ.λ.π. (απόφασή μας 2028691/4534/ 
3.8.95). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9471 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1998 

Με εντολή Υπουργού 
Η Γενική Διευθύντρια 
ΑΡΕΤΗ ΑΣΗΜΑΚΟΠΟΥΛΟΥ 

-♦- 

Αριθ. 138/1181 (7) 

Ανακαθορισμός του κατωτάτου ορίου σύνταξης του Τα¬ 
μείου Αρωγής Υπαλλήλων Αστυνομίας Πόλεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 26 του Ν. 
997/79 (ΦΕΚ 287/Α797). 

2. Τις διατάξεις των άρθρων 23 παρ. 1 στοιχ. ιε και 24 
παρ. 1 και παρ. 2 στοιχ. γ, 26 παρ. 1 και 27 παρ. 1 στοιχ. δ 
του Ν. 1558/85 (Α7137) καθώς και το Π. Δ/γμα 372/ 
1995 (Α7201). 

3. Τις διατάξεις του άρθρου 29Α του Ν. 1558/85 (Α7 
137) όπως προστέθηκε με το άρθρο 27 του Ν. 2081/1992 
(Α7154) και στη συνέχεια όπως αντικαταστάθηκαν με τις 
διατάξεις του άρθρου 1 του Ν. 2469/97 (Α738). 

4. Την αριθ. 80078/4.10.96 απόφαση του Πρωθυπουρ¬ 
γού και του Υπουργού Εργασίας και Κοινωνικών Ασφαλί¬ 
σεων «Ανάθεση αρμοδιοτήτων στους Υφυπουργούς Ερ¬ 
γασίας και Κοινωνικών Ασφαλίσεων» (Β7924). 

5. Το γεγονός ότι, από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Ταμείου Αρωγής Υπαλλήλων Αστυνομίας Πόλεων 
ύψους 35 εκ. δρχ. περίπου για το τρέχον οικονομικό έτος, 
για την οποία έχει εγγραφεί πίστωση στον ΚΑΕ 0622 και η 
οποία στα επόμενα πέντε χρόνια θα καλύπτεται από τα 
έσοδα του Ταμείου και θα βαρύνει ανάλογα τον παραπάνω 
κωδικό. 

6. Την από 26.5.98 οικονομική έκθεση της Δ/νσης Ανα- 
λογιστικών Μελετών της ΓΓΚΑ. 

7. Τη γνώμη του Δ.Σ. του Ταμείου Αρωγής Υπαλλήλων 
Αστυνομίας Πόλεων που διατυπώθηκε στην αριθ. 304/ 
10.4.98 συνεδρίασή του. 

8. Τη γνώμη του Συμβουλίου Κοινωνικής Ασφάλειας 
που διατυπώθηκε στην υπ’ αριθ. 38/1.7.98 συνεδρίασή 
του της Κθ περιόδου, αποφασίζουμε: 

Το κατώτατο όριο σύνταξης, που χορηγεί το Ταμείο 
Αρωγής Υπαλλήλων Αστυνομίας Πόλεων στους αμέσους 
και εμμέσους μετόχους του, καθορίζεται από 1.10.1998 
σε 7.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 1998 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 


Αριθ. 142/970 (8) 

Αναπροσαρμογή των παρεχομένων συντάξεων του Τα¬ 
μείου Αρωγής και Υγείας Οικονομικών Υπαλλήλων 

στους εξελθόντες μέχρι 31.12.1996 συνταξιούχους 

του, σύμφωνα με τις διατάξεις του Ν. 2470/1997. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 παρ. 2 και 13 του Ν. 
2592/1998 (ΦΕΚ 57/98). 

2. Τις διατάξεις του Ν. 2470/1997 (ΦΕΚ 89/97). 

3. Τις διατάξεις των άρθρων 23 παρ. 1 στοιχ. στ και 24 
παρ. 1 και παρ. 2 στοιχ. γ', 26 παρ. 1 και 27 παρ. 1 στιχ. δ' 
του Ν. 1558/85 (97/Α’). 

4. Την αριθ. 80078/4.10.1996 απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Β7924). 

5. Το άρθρο 27 του Ν. 2081/1992 (Α7154) όπως αντι- 
καταστάθηκε με τις διατάξεις του άρθρου 1 του Ν. 
2469/97 (Α738). 

6. Την από 18.6.1998 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

7. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού του 
Ταμείου Αρωγής και Υγείας Οικονομικών Υπαλλήλων 
(Τ.Α.Υ.Ο.Υ.) ύψους 550 εκ. δρχ. περίπου σε ετήσια βάση 
και για την οποία έχει εγγράφει πίστωση στον ΚΑΕ 0621Α 
και 0621 Γ, για τα επόμενα δε πέντε έτη θα καλύπτεται 
από τα έσοδα του Ταμείου και θα βαρύνει ανάλογα τον πα¬ 
ραπάνω κωδικό. 

8. Την απόφαση του Δ.Σ. του Ταμείου Αρωγής και 
Υγείας Οικονομικών Υπαλλήλων που ελήφθη στην αριθ. 
1430/12.5.1998 συνεδρίασή του, αποφασίζουμε: 

Οι διαφορές των συντάξεων που προκύπτουν από τον 
επανυπολογισμό των συνταξίμων αποδοχών, σύμφωνα με 
τις συνδυασμένες διατάξεις των παραγράφων 2 και 13 του 
άρθρου 4 του Ν. 2592/1998 των συνταξιοδοτηθέντων μέ¬ 
χρι 31.12.1996 από το Ταμείο Αρωγής και Υγείας Οικονο¬ 
μικών Υπαλλήλων, καταβάλλονται από τον επόμενο της 
δημοσίευσης της απόφασης αυτής μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 1998 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 

Αριθ. 102/1051 (9) 

α) Αναπροσαρμογή από 1.1.1998 των μηνιαίων βοηθημά¬ 
των των βοηθηματούχων του Τ.Α.Δ.ΚΎ. των εξελθό- 
ντων της υπηρεσίας μέχρι 31.12.1996, σύμφωνα με τις 
διατάξεις του Ν. 2592/1996. β) Αύξηση των μηνιαίων 
βοηθημάτων του Ταμείου. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. του άρθρου 66 του Ν. 2084/92 
(Α' 165). 

2. Τις διατάξεις του Ν. 2470/1997 (Α’ 89). 

3. Τις διατάξεις του άρθρου 4 παρ. 2 και 13 του Ν. 
2592/1998 (Α' 57). 

4. Τις διατάξεις των άρθρων 23 παρ. στοιχ. ιε και 24 
παρ. 1 και παρ. 2 στοιχ. γ’ 26 παρ. 1 και 27 παρ. 1 στοιχ. δ 
του Ν. 1558/1985 (Α' 137), καθώς και τις διατάξεις του 
Π.Δ/τος 372/1995. 

5. Τις διατάξεις του άρθρου 29Α του Ν. 1558/85 
(Α’ 137) όπως προστέθηκαν με τις διατάξεις του άρθρου 
27 του 2081/1992 (Α’ 154) και στη συνέχεια όπως αντικα- 
ταστάθηκαν με τις διατάξεις του άρθρου 1 του Ν. 2469/97 
(Α, 38). 

6. Τις διατάξεις του άρθρου 27 του Ν. 1275/82 
(Α’ 100). 

7. Τηναριθ. 80078/4.10.96 απόφαση του Πρωθυπουρ¬ 
γού και του Υπουργού Κοινωνικών Ασφαλίσεων «Ανάθεση 
αρμοδιοτήτων στους Υφυπουργούς Εργασίας και Κοινωνι¬ 
κών Ασφαλίσεων» (Β 924). 

8. Την αριθμ. 6749/121/26.2.98 απόφαση του Υπουρ¬ 
γού Εθνικής Οικονομίας σχετικά με την πολιτική που θα 
ακολουθεί κατά το 1998 για την αύξηση των συντάξεων 
και των εφάπαξ παροχών που χορηγούνται από τους φο¬ 
ρείς κοινωνικής ασφάλισης και στο Δημόσιο. 

9. Το γεγονός ότι από τις διατάξεις της απόφασης προ- 
καλείται δαπάνη σε βάρος του προϋπολογισμού του Τα¬ 
μείου Ασφαλίσεως Δημοτικών και Κοινοτικών Υπαλλήλων 
ύψους 893 εκατ. δρχ. περίπου για το τρέχον οικονομικό 
έτος για την οποία έχει εγγράφει πίστωση στο ΚΑΕ 0621. 

10. Τις από 13.5.98 και 30.6.98 οικονομικές εκθέσεις 
της Δ/νσης Αναλογιστικών Μελετών της Γ.Γ.Κ.Α. 

11. Τη γνώμη του Δ.Σ. του Ταμείου Ασφάλισης Δημοτι¬ 
κών και Κοινοτικών Υπαλλήλων που διατυπώθηκε στις 
αριθμ. 29.12.97, 20.2.98 και 16.3.98 συνεδριάσεις του, 
αποφασίζουμε: 

Α. Οι καταβαλλόμενες από το Ταμείο Ασφάλισης Δημο¬ 
τικών και Κοινοτικών Υπαλλήλων συντάξεις, στους συντα¬ 
ξιούχους των οποίων το συνταξιοδοτικό δικαίωμα εμπίπτει 
στο μέχρι 31.12.97 χρονικό διάστημα, αυξάνονται από 
1.1.98 ως ακολούθως: 

1. Κατά ποσοστό 0,2% από 1.1.98 επί του ποσού των 
συντάξεων, όπως αυτό είχε διαμορφωθεί την 31.12.97 ως 
διορθωτικό ποσό. 

2. Κατά ποσοστό 3,5% από 1.1.98 επί του ποσού των 
συντάξεων όπως θα διαμορφωθεί μετά την χορήγηση του 
διορθωτικού ποσού. 


Β. Από τις διαφορές των συντάξεων που θα προκύψουν 
από τον επανυπολογισμό των συνταξίμων αποδοχών, σύμ¬ 
φωνα με τις συνδυασμένες διατάξεις των παραγράφων 2 
και 13 του άρθρου 4 του Ν. 2592/1998 τωνσυνταξιοδοτη- 
θέντων μέχρι 31.12.1996 από το Ταμείο Ασφάλισης Δη¬ 
μοτικών και Κοινοτικών Υπαλλήλων, καταβάλλεται από 
1.1.98 ποσοστό 20%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 1998 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 

-♦- 

Αριθ. 111/1130 (10) 

Αύξηση συντάξεων του Ταμείου Επικουρικής Ασφάλισης 
Προσωπικού Εταιρείας Ύδρευσης - Αποχέτευσης 
Πρωτεύουσας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. του άρθρου 66 του Ν. 2084/92 
(Α’ 165) σε συνδυασμό με τις διατάξεις της παρ. 6 του άρ¬ 
θρου 8 του Ν. 2335/1995. 

2. Τις διατάξεις των άρθρων 23 παρ. 1 στοιχ. ιε και 24 
παρ. 1 και παρ. 2 στοιχ. γ, 26 παρ. 1 και 27 παρ. 1 στοιχ. δ 
του Ν. 1558/85 (Α’ 137) καθώς και το Π. Δ/γμα 372/1995 
(Α* 201). 

3. Τις διατάξεις του άρθρου 29 Α του 1558/85 (Α’ 137) 
όπως προσετέθη με το άρθρο 27 του Ν. 2081/1992 
(Α’ 154) και στη συνέχεια όπως αντικαταστάθηκαν με τις 
διατάξεις του άρθρου 1 του Ν. 2469/97 (Α’38). 

4. Τις διατάξεις του άρθρου 7 του Ν. 1275/1982 
(Α’ 100). 

5. Την αριθ. 80078/4.10.96 απόφαση του Πρωθυπουρ¬ 
γού και του Υπουργού Κοινωνικών Ασφαλίσεων «Ανάθεση 
αρμοδιοτήτων στους Υφυπουργούς Εργασίας και Κοινωνι¬ 
κών Ασφαλίσεων» (Β’ 924). 

6. Το γεγονός ότι από τις διατάξεις της απόφασης προ- 
καλείται δαπάνη σε βάρος του προϋπολογισμού του Τα¬ 
μείου Επικουρικής Ασφάλισης Προσωπικού Εταιρείας 
Ύδρευσης - Αποχέτευσης Πρωτεύουσας ύψους 72 εκ 
δρχ. περίπου για το τρέχον οικονομικό έτος, για την οποία 
έχει εγγραφεί πίστωση στο ΚΑΕ 0621 και η οποία στα 
επόμενα πέντε χρόνια θα καλύπτεται από τα έσοδα του 
Ταμείου και θα βαρύνει ανάλογα τον παραπάνω κωδικό. 

7. Την αριθμ. 6749/121 /26.2.98 απόφαση του Υπουρ¬ 
γού Εθνικής Οικονομίας σχετικά με την πολιτική που θα 
ακολουθεί κατά το 1998 για την αύξηση των συντάξεων 
και των εφάπαξ παροχών που χορηγούνται από τους φο¬ 
ρείς κοινωνικής ασφάλισης και στο Δημόσιο. 

8. Την από 8.7.1998 οικονομική έκθεση της Δ/νσης 
Αναλογιστικών Μελετών της ΓΓΚΑ. 

9. Την γνώμη του Δ.Σ. του Ταμείου Επικουρικής Ασφά¬ 
λισης Προσωπικού Εταιρείας Ύδρευσης - Αποχέτευσης 
Πρωτεύουσας που διατυπώθηκε στην αριθ. 3714/14.5.98 
συνεδρίαση του, αποφασίζουμε: 

Οι καταβαλλόμενες από το Ταμείο Επικουρικής Ασφά¬ 
λισης Προσωπικού Εταιρείας Ύδρευσης Αποχέτευσης 
Πρωτεύουσας συντάξεις, στους συνταξιούχους, των 
οποίων το συνταξιοδοτικό δικαίωμα εμπίπτει στο μέχρι 
31.12.97 χρονικό διάστημα, αυξάνονται ως ακολούθως: 

1. Κατά ποσοστό 0,2% από 1.1.98 επί του ποσού των 
συντάξεων, όπως αυτό είχε διαμορφωθεί την 31.12.1997, 
ως διορθωτικό ποσό. 

2. Κατά ποσοστό 3,5% από 1.1.98 επί του ποσού των 
συντάξεων, όπως θα διαμορφωθεί μετά την χορήγηση του 
διορθωτικού ποσού. 

3. Το κατώτατο καταβαλλόμενο όριο μηνιαίας σύνταξης 
στους λόγω γήρατος, αναπηρίας και θανάτου συνταξιού¬ 
χους του Ταμείου, αυξάνεται από 1.1.98 στο ποσό των 
30.000 δρχ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 1998 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 2028856/2873/0022/9.6.1998 κοινή απόφαση 
των Υπουργών Οικονομικών και Εμπορικής Ναυτιλίας. 
«Καθιέρωση υπερωριακής εργασίας, νυχτερινής, Κυρια¬ 
κών και εξαιρέσιμων ημερών εργασίας για το προσωπικό 
που υπηρετεί στα Γραφεία Υ.Ε.Ν. και Γενικού Γραμματέα 
Υ.Ε.Ν., έτους 1998» που δημοσιεύθηκε στο ΦΕΚ 645/Β/ 
26.6.1998, στη σελίδα 7042 και επί του 50ου στίχου του 
εδαφίου Ε της περίπτ. 1 της παραγρ. 1, διορθώνεται από 
το εσφαλμένο «μέχρι σαράντα (40) ώρες, για ημερήσια ερ¬ 
γασία» στο ορθό «μέχρι σαράντα (40) ώρες, για ημερήσια 
εργασία Κυριακών, αργιών και εξαιρέσιμων ημερών». 

(Από το Υπουργείο Οικονομικών) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 


Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 


Δελτίο Βιομηχανικής Ιδιοκτησίας (Δ.Ε.Β.Ι ) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

250.000 » 

12.500 

” _ί 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 >» 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

( Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Γ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Γ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























